अधिक जानकारी के लिए पढ़ें  लॉकडाउन के दौरान किसानों और कृषि को सर्वोच्च प्राथमिकता दी जाए  उपराष्ट्रपति ने केन्द्र और राज्यों से कहा उपराष्ट्रपति श्री एम वेंकैया नायडू ने आज केन्द्र और राज्य सरकारों से कहा कि वे लॉकडाउन के दौरान किसानों और कृषि को सर्वोच्च प्राथमिकता दें और उन्हें सलाह दी कि इस अवधि के दौरान वे कृषि कार्यों और कृषिउत्पादों को एक जगह से दूसरी जगह ले जाने की सुविधा को सरल बनाएं। केन्द्रीय कृषि मंत्री श्री नरेन्द्र सिंह तोमर के साथ बातचीत में उप राष्ट्रपति ने कृषि क्षेत्र की रक्षा के लिए कृषि मंत्रालय द्वारा उठाए गए विभिन्न उपायों की सराहना की।